钦定古今图书集成/明伦汇编/氏族典/第129卷 > 陈奇可
## 钦定古今图书集成/明伦汇编/氏族典/第129卷 > 陈奇可

按《漳浦县志》：“奇可，字仲卿，慷慨鲠直，常赴人急。万历
十九年，以岁荐授饶州通判，兼理窑捕。时中贵人潘
相方横，诸奸多盘据，奇可以正持之，为中贵人所衔。
会入郡署郡事。数月，中贵人鞭挞镇民，不胜毒楚，遂
众噪，焚中贵人厂。奇可偶于是日抵镇，噪者复大呼
曰：‘毋惊动厂东，陈通判也’。中贵人愧且忿，遂中以鼓”
乱。奏入，被逮，死锦衣狱。海内闻而哀之。